‘සසර චේතනා’ තුළින් සිනමා අධ්‍යක්ෂණයට පිවිසි ඇය ‘අහිංසා’, ‘ස්ත්‍රී’, ‘සඳ මඬල’ නිර්මාණයන් ද සිනමාවට දායාද කළාය.රංගන ශිල්පිනියකට ලැබිය හැකි උපරිම අගැයුමට ලක්ව දේශීය හා ජාත්‍යන්තර ගෞරවාදරයට පාත්‍ර වෙමින් 1975 වසරේදී ‘එයා දැන් ලොකු ළමයෙක්’ චිත්‍රපටයේ රංගනය වෙනුවෙන් මොස්කව් ජාත්‍යන්තර සම්මාන උළෙලේදී සම්මානනීය වූ ඇය, එකම චරිතයක් සඳහා අන්තර් ජාතික මට්ටමේ සම්මාන ද්විත්වයක් ලබමින් ‘ආකාස කුසුම්’ චිත්‍රපටයේ රංගනය වෙනුවෙන් 2008 වසරේ 39 වැනි ඉන්දීය අන්තර් ජාතික සිනමා උළෙලේදී රජත මයුර සම්මානයෙන් සහ 2009 වසරේ ඉතාලිියේ පැවැති 7 වැනි ලෙවාන්තේ ජාත්‍යන්තර සම්මාන උළෙලේදී ලොව විශිෂ්ටතම නිළියට හිමි සම්මානයෙන් ද පිදුම් ලැබුවාය.